Na temelju članka 46. Statuta III. gimnazije Osijek, sukladno odredbama Zakona o zakupu i kupoprodaji poslovnog prostora (Narodne novine, broj: 125/11. i 64/15.), Školski odbor III. gimnazije Osijek dana 2017. donosi

**ODLUKU**

**O UVJETIMA I POSTUPKU ZA DAVANJE U ZAKUP PROSTORA I OPREME III. GIMNAZIJE OSIJEK**

I.

Ovom Odlukom utvrđuju se postupak i uvjeti pod kojima III. gimnazije Osijek(u daljnjem tekstu Škola) može dati u zakup prostor i opremu.

II.

Škola može dati u zakup prostor i opremu pod uvjetima da:

- se ne ometa ostvarivanje nastavnog plana i programa

- se visina zakupnine naplaćuje svaki mjesec u kunama na žiro račun Škole

- vodi odgovarajuću evidenciju o zaključivanju ugovora o davanju u zakup i propisanu knjigovodstvenu evidenciju.

III.

Na postupak za davanje u zakup prostora i opreme primjenjuju se odgovarajuće odredbe Zakona o zakupu i kupoprodaji poslovnog prostora.

IV.

Visina zakupnine ne može biti niža od:

- 20,00 kuna po satu za klasične učionice za nastavu stranih jezika i ostalu teorijsku nastavu

- 200,00 kuna po satu za informatičke radionice s opremom

- 500,00 kuna mjesečno po automatu za prostor s priključcima na električnu energiju.

V.

Prije zaključivanja ugovor o zakupu prostora i opreme Škola je dužna provesti javni natječaj u skladu s odredbama Zakona o zakupu i kupoprodaji poslovnog prostora.

Iznimno od stavka 1. ove točke, Škola je dužna sadašnjem zakupniku poslovnog prostora koji u potpunosti ispunjava obveze iz ugovora o zakupu, ili na zahtjev zakupnika, najkasnije 60 dana prije isteka roka na koji je ugovor sklopljen, dati pisanu ponudu za sklapanje novog ugovora o zakupu na određeno vrijeme, ne dulje od pet godina, osim ako joj je taj prostor potreban za obavljanje djelatnosti.

Natječaj provodi tročlano povjerenstvo koje imenuje ravnatelj.

Natječaj se provodi prikupljanjem pismenih ponuda u zatvorenim omotnicama, a rok za dostavu ponuda iznosi 15 (petnaest) dana od dana objave natječaja u dnevnom tisku.

Škola u natječaju propisuje dokumentaciju ili podatke koje je ponuditelj obvezan dostaviti uz ponudu.

Iznimno od stavka 1. ovoga članka, Škola nije dužna provoditi natječaj za zakup prostora i opreme za učionice i informatičke učionice kada zbog propisanih rokova nije moguće provesti natječajni postupak pa Škola ne bi mogla ostvariti vlastiti prihod .

VI.

S ponuditeljem, čija je ponuda odabrana kao najpovoljnija, sklapa se ugovor o zakupu poslovnog prostora, u roku od 30 (trideset) dana od dana donošenje odluke o odabiru, u skladu sa Zakonom.

VII.

Ugovori o zakupu zaključeni prije stupanja na snagu ove Odluke, ostaju na snazi do isteka vremena na koje su zaključeni.

VIII.

Iznimno od stavka 1. točke V. ove Odluke, Škola nije dužna provoditi natječaj za zakup prostora i opreme za učionice i informatičke učionice kada zbog propisanih rokova nije moguće provesti natječajni postupak pa Škola ne bi mogla ostvariti vlastiti prihod .

IX

Ova Odluka stupa na snagu danom donošenja.

KLASA:   
URBROJ:   
OSIJEK, 2017.

Predsjednica Školskoga odbora

Đurđica Kolarić-Vukotić, mag. educ.